b"\n_START_ARTICLE_\nCan Messeguer (Sant Feliu de Buixalleu)\n_START_SECTION_\nDescripci\xc3\xb3\n_START_PARAGRAPH_\nMasia situada al km 8 de la carretera de Breda a Arb\xc3\xbacies (GI-552) al sud-oest del terme municipal de Sant Feliu de Buixalleu i a 5 km de Breda. Edifici molt reformat, de planta rectangular de planta baixa i un pis amb la coberta a dues vessants. La fa\xc3\xa7ana presenta tres eixos marcats per les obertures dels dos pisos; la porta d'acc\xc3\xa9s al centre amb arc de mig punt adovellat, i algunes finestres acabades amb llinda de pedra plana."